# Výročná správa

# Súkromnej základnej školy waldorfskej

#  OA Polárna 1, 04013 Košice

# za školský rok 2015/2016

**Úvod:**

Súkromná základná škola waldorfská, Polárna 1, 040 12 Košice vznikla k 1.9. 2015, z elokovaného pracoviska Polárna 1, Súkromnej základnej školy waldorfskej Vihorlatská 10, Bratislava.

Pedagogický proces v škole je organizovaný v zmysle overeného učebného plánu, schváleného Ministerstvom školstva Slovenskej republiky listom č. 4433/2000-45 O projekte pokusného overovania organizácie, foriem a obsahu výchovy a vzdelávania na waldorfskej škole.

Pri škole vedie svoju činnosť aj školský klub detí, ktorý pracuje podľa schváleného Výchovného programu školského klubu detí od 1.9.2015

Súkromná základná škola waldorfská, Polárna 1, 040 12 Košice vo svojej činnosti vychádza z princípov waldorfskej pedagogiky Rudolfa Steinera.

**Personálna oblasť:**

Ing. Ľudmila Jakabová – triedna učiteľka 2. triedy

Mgr. Renáta Blaschke – triedna učiteľka 4. triedy

PaedDr. Katarína Havrilová- učiteľka nemeckého jazyka v 4. triede a riaditeľka školy

Mgr. Miroslava Lešinská – učiteľka anglického jazyka v 2. triede a vychovávateľka v ŠKD

Všetci pedagógovia na škole majú absolvované 3-ročné vzdelávanie vo waldorfskej pedagogike.

**Pedagogická oblasť:**

Školské vyučovanie prebiehalo podľa rozvrhu.

Pedagogické kolégium sa stretávalo každý týždeň na svojich konferenciách.

Raz za dva týždne bývali spoločné konferencie s kolégiom waldorfskej materskej škôlky Studnička.

*Konferencia mala tieto časti:*

1. zborový spev
2. štúdium
3. organizačná časť
4. pedagogická časť

**Organizácia vyučovania**

7.30 – 8.15 – Ranná prevádzka ŠKD
8.15 – Vstup do triedy
8.30 – 10.15 – Epocha (hlavné vyučovanie)
10.15 – 10.55 – Veľká prestávka
11.00 – 11.45 – 3. hodina
11.45 – 12.15 – Obedná prestávka
12.15 – 13.00 – 4. hodina
13.05 – 13.50 – 5. hodina
do 16.00 – Popoludňajšia prevádzka ŠKD

**Počet žiakov na škole:**

* k 15.9. 2015: 27
* počet žiakov v 2. triede 15
* počet žiakov v 4. triede 12

**Počet vymeškaných hodín:**

2.trieda: 922 hod., priemer na žiaka 54,93

4. trieda: 846 hod., priemer na žiaka 65,07

spolu za školu: 1768 hod., priemer na žiaka 65, 46

**Riaditeľské voľno: 3x (16.11.2015, 8.1.2016, 19.20.5.2016)**

**Predzápisové stretnutia:** novú prvú triedu si pripravovala Mgr. Miroslava Lešinská, predzápisové stretnutia boli v termínoch :

* 15. 10. 2015
* 14. 11. 2015
* 2. 12. 2015
* 10. 2. 2016
* 9. 3. 2016

**Zápis detí** do 1. ročníka sa uskutočnil v dňoch 23. – 24. apríla 2016

 **Realizované akcie v pedagogickej oblasti:**

* + každý deň, pred vyučovaním triedne učiteľky cca 20 min. pracovali na umení reči
	+ spoločný ranný spev a kruh druhákov a štvrtákov – každý pondelok
	+ Michaelská slávnosť
	+ prednáška pre rodičov s Brigitte Goldmann – rakúskou lektorkou na tému Komunikácia s dieťaťom
	+ Martinská slávnosť 11.11.2015 spojená s výrobou lampášikov
	+ adventná špirála
	+ prednáška waldorfského kolegu zo Švajčiarska Rolanda Steinemana na tému Organizovaný alebo voľný čas dieťaťa
	+ 19.12.2015 - Vianočná slávnosť
	+ 19.12.2015 Vianočný bazár
	+ 12.2. 2016 Karneval
	+ 27.2.2016 celoslovenské stretnutie učiteliek WMŠ
	+ 15. -18.3.2016 tvorivá dielňa Bothmerovej gymnastiky s kolegom Jozefom Malým
	+ 28. - 13.5.2016 práca kolegyne Gabiky Binderovej so štvrtákmi – modelovanie a metodická práca s učiteľmi
	+ metodické stretnutie so špeciálnym pedagógom WŠ Bratislava s Miroslavou Heribanovou na tému Škála
	+ Jánska slávnosť
	+ rozlúčka s predškolákmi

* v rámci spolupráci s Centrom pedagogicko – psychologického poradenstva a prevencie, Zuzkin park 10, Košice, elokované pracovisko Galaktická 11, školu pravidelne navštevovala psychologička PhDr. Denisa Pavlinská
* štvrtáci realizovali projekt Návšteva u mňa doma – v rámci hodín Vlastivedy každý žiak doviedol celú triedu k nemu domov, išli MHD, vlakom, autobusom alebo pešo
* prešli pešo zo školy do centra mesta, do Krásnej, navštívili viac MC mesta Košice, pozreli sa na Košice z Vyhliadkovej veže, boli na Bankove, Alpínke, v okolitých obciach
* druhý projekt štvrtákov bolo spanie v ZOO v rámci epochy Prírodovedy

**Práca s verejnosťou:**

* štvrtá celoslovenská Michaelská konferencia 31. 10 -1. 11. 2015 – organizovaná kolégiom pre waldorfských kolegov z celého Slovenska
* spevácky zbor pre dospelých – každú stredu
* komunikácia s perspektívnymi rodičmi, predzápisové prednášky a tvorivé dielne
* internetová stránka www.iwaldorf.sk
* tvorivé dielne – šitie a plstenie peračníkov s rodičmi nového 1. ročníka
* komunikácia s rodičmi školy:
* raz mesačne triedne rodičovské stretnutia
* individuálne konzultácie učiteľov a rodičov
* prezentácia tried v rámci celoškolských besiedok a slávností
* individuálne triedne besiedky
* výroba prvej knižky rodičmi 2. ročníka
* rodičovské náčuvy na triednom vyučovaní a konzultácia s vyučujúcim
* 25.4. 2016 veľká brigáda rodičov na budovaní areálu
* výročné a základné dokumenty školy, umiestnené na nástenke školy ako aj na internetovej stránke školy
* prednášková činnosť a osveta v oblasti waldorfskej pedagogiky, psychológie a zdravia: prednáška pre rodičov s Brigitte Goldmann – rakúskou lektorkou na tému Komunikácia s dieťaťom
* prednáška waldorfského kolegu zo Švajčiarska Rolanda Steinemana na tému Organizovaný alebo voľný čas dieťaťa

**Oblasť Denného chodu školy:**

Škola mala k svojej činnosti prenajaté jedno samostatné krídlo budovy OA a jednu triedu v inom krídle, ktorá slúžila na popoludňajší ŠKD.

Žiaci chodili na stravu do jedálne OA a škole bolo umožnené využívať telocvičňu OA na hodiny TV v 4. ročníku., v počte 2 vyučovacích hodín do týždňa.

K dispozícii je škole daný aj vonkajší areál, kde v priebehu 4 rokov, za výdatnej pomoci rodičov a dvoch grantov od Nadácie Deti Slovenska, bol vybudovaný prírodný športový areál, ktorý slúži žiakom školy na hodiny telesnej výchovy a slúži im aj vo voľnočasových aktivitách cez veľkú prestávku a v popoludňajších hodinách ho využívajú v ŠKD.

V samostatnom krídle OA sú umiestnené:

- 2 kmeňové triedy, zborovňa, WC, chodba, v ktorej je vybudovaná šatňa, sklad pre upratovačku a sklad pomôcok.

V priestore kmeňových tried okrem hlavného vyučovania, prebieha aj vyučovanie eurytmie a pracovného vyučovania. V triedach sú nainštalované malé krosná, ktoré sú určené na tkanie.

V letných mesiacoch je výučba niektorých remeselných a pohybových aktivít uskutočňovaná vonku.

Prírodný športový areál obsahuje:

- dve hrazdy rôznej výšky, sústavu kladín rôznej výšky, lanovú sieť, priečny rebrík na rúčkovanie, balansovacie pníky, betónovú skruž na podliezanie, štyri zatrávnené kopce nerovnakej výšky a sklonu.

Pod dozorom učiteľov môžu žiaci využívať priestory školského dvora na oddych, učenie sa, prácu alebo športovanie.

V prenajatých priestoroch má škola v súčasnosti vybudovanú:

- deliacu priečku so zamykateľnými dverami

- vymenené nové vstupné plastové dvere,

- zrekonštruované WC a urobenú novú priečku medzi WC chlapci a dievčatá

- svojpomocne - pomocou rodičov - boli priestory vymaľované nabielo, nalepené nové soklové pásky do tried, vyrobené nové parapetné dosky, vyrobené policové systémy a ozdobné police okolo umývadiel, vybudované vešiaky, lavičky a police na chodbe ako šatňa.

V budove školy majú sociálne zariadenia veľmi dobrý štandard s vyhovujúcim pomerom na počet žiakov, ich čistotu sa nám darí udržiavať aj vďaka ekologickým prostriedkom Sonet, ktoré kupujeme v obchodoch siete Biotrend s 20% zľavou.

Košická dm drogerie markt školu sponzoruje pravidelnými dodávkami WC papiera, vreckoviek, čajov, papierových obrúskov, čistiacich prostriedkov.

Učitelia majú k dispozícii priestrannú zborovňu, ktorá je súčasne aj priestorom pre riaditeľku školy. Zborovňa je zároveň aj kanceláriou a je v nej umiestnená pedagogická knižnica, ktorá je prístupná nie len učiteľom, ale aj rodičom. Pre učiteľov je v zborovni dostupný počítač, tlačiareň, kopírovacie zariadenie, skener, ďalšie zariadenia na úpravu (orezávanie a viazanie) písomných materiálov.

Škola má pripojenie na internet, cez optický kábel firmy Antik Košice.

Triedy školy majú drevené okná, dvere, podlahy, lavice a stoličky podľa súčasných noriem, s nadštandardom umeleckej ručnej práce. Tá je viditeľná vo väčšine tried v spôsoboch dekorácie, tvorenia poličkových systémov, krytov na radiátory či priestorov na odkladanie či zviditeľnenie žiackych prác.

Každý ročník má vlastnú charakteristickú farbu stien a vzhľad triedy sa mení v priebehu roka podľa preberaných učebných tém, ročných období či sviatkov.

Žiaci sú od prvého ročníka vybavení učebnými pomôckami, ktoré potrebujú pre svoju prácu: písacie potreby (hrubé pastelky, voskovky, ceruzky, perá...), zošity s obalmi vo farebných odtieňoch, papiere v niekoľkých formátoch a kvalitách (rysy, akvarelové papiere, kancelárske papiere, eko-papier, náčrtníky), ale aj menej známe pomôcky (modelovacie plátky z včelieho vosku, voskové kvádriky na kreslenie, husie perá či kaligrafické perá na písanie a i. ), ďalej pomôckami na výtvarné aktivity (štetce, akvarelové farby), remeselné, hudobné (flauty, gitary, bubny, kantely, zvonkohry, lýry, kalimby, koncovky) a pohybové (oblúkové rebríky, švihadlá, chodúle, žonglovacie pomôcky, ryžové vrecúška a pod) činnosti.

Nakoľko učebné osnovy waldorfskej školy obsahujú témy ako ručné práce (šitie, štrikovanie, háčkovanie, tkanie), práca s drevom, kovotepectvo, modelovanie, kníhviazačstvo, kaligrafia a i. škola je materiálne vybavená potrebným množstvom ovčej vlny spradenej aj nespradenej, kolovrátkom, malými krosnami, hlinou na modelovanie, látkami a viacfarebnou plsťou.